એક્ટ્રેસ અસિન થોટ્ટુમલ અને તેના પતિ રાહુલ શર્માને ત્યાં તહેવાર બાદ બાળકના આગમનની ઉજવણી થઇ રહી છે. જી હા, અસિને એક બાળકીને જન્મ આપ્યો છે. છેલ્લા થોડા સમયથી ફિલ્મોમાંથી ગાયબ એવી અસિને પ્રેગનન્સીની વાત જાહેર નહોતી થવા દીધી. જો કે, બાળકીના જન્મ બાદ અસિન તથા રાહુલ શર્માએ એક ઓફિશિયલ સ્ટેટમેન્ટ સાથે આ વાત લોકોને જણાવી હતી. પોતાના સ્ટેટમેન્ટમાં અસિન અને રાહુલે કહ્યું કે, અમારે ત્યાં એક નાનકડી બાળકીના આગમન અંગે તમને જણાવતાં અમને ખૂબ ખુશી થાય છે. છેલ્લા 9 મહિનાઓ અમારે માટે ખૂબ સ્પેશિયલ અને એક્સાઇટિંગ રહ્યાં છે. અમે અમારા વેલવિશર્સ અને એ તમામ લોકો જેઓ અમારી આ જર્નીમાં સહભાગી થયા છે, એમનો ખૂબ આભાર માનીએ છીએ.